
TAKSA PLAĆENA U GOTOVU 


OBI TEU 

mol 45/6 14 STUDENOGA 193? 


BLAŽENI NIKOLA TAVELSĆU, 

Ti, 

koji si od ladrana do Srijema 
Kristovom riječju suzbijao nevjeru, 

Što je s Istoka stala 
da rastače Hrvatsku, 
čuj nas, 
koji te danas, 

ovjenčana mučeničkom krunom 
Kristova grada lerusalema, 
širom Hrvatske domovine 
velikom slovom slavimo 
i zaštitu tvoju zazivamo: 

Moli zo hrvatski narod! 


KIP BL. NIKOLE TAVELIĆA U CRKVI U ČUNTIĆU 
Izradila Mila Vod 

Našim vrijednim pretplatnicima. 


Naš tjednik „Obitelj" navršuje doskora već devetu godinu svog izla- 
ženja. Cijelo to vrijeme izvršuje velik zadatak propagirajući i podržavajući 
zdravu obiteljsku misao u svim slojevima hrvatskoga naroda. A baš to je 
danas više nego ikada aktuelno i potrebno, jer nikada obitelj, ta temeljna 
ljudska zajednica, nije imala toliko neprijatelja kao u današnje doba. Mnogi 
nastoje da je rasklimaju i razruše. Ta je opasnost za obitelj i obiteljski 
život u sadašnjosti tolika, da je i sam Sv. Otac Papa Pijo XI. prije neko- 
liko godina cijeli svijet na nju upozorio posebnom enciklikom te pozvao 
na rad za učvršćivanje kršćanskih temelja obitelji. Osobito velika opasnost 
prijeti obitelji od komunističkih ideja, koje ne priznaju ni potrebu trajne 
veze između muža i žene niti između roditelja i djece, a boljševici su to 
pokušali i provoditi. Kako baš komunizam po svojim idejama lako truje 
mlade duše (a tih je ideja puna već na sve strane štampa, ulica, kino, 
kazalište, šport te uopće sve, kuda dolazi mladi svijet, pa nažalost već i 
škola), treba te mlade duše u obiteljskom krugu više zadojiti ljubavlju 
prema obitelji, treba ih što više povezati uz obiteljski život, da ih pogubne 
sile od njih tako lako ne otrgnu. A eto za tim ide naš tjednik, koji je 
uzevši ime „OBITELJ" već samim tim označio, da želi svoje čitaoce zada- 
hnuti obiteljskom ljubavlju, te i roditeljima i djeci daje svojim sadržajem 
od svega onoga, što može k tomu cilju da koje zrno pridonese. I hvala 
Bogu, danas „OBITELJ" ima već devetgodišnju tradiciju stekavši veliku 
ljubav i među roditeljima i djecom, pa gdjegod se ona udomila, svima je 
jednako draga. Bar dvadeset tisuća i starijih i mlađih čitalaca uzima je 
u ruku, čim dođe, a kada je nema, željno je očekuju. 

Nažalost moramo evo reći, da je opstanak našeg tjednika „OBITELJI" 
veoma ugrožen. Ovogodišnjim poskupljenjem papira i drugih troškova na- 
staje znatniji deficit, za koji u ovaj čas ne znamo, kako da ga izravnamo. 
A ako ne bude izravnan, bilo bi kraj današnjih troškova teško nastaviti 
naše tako lijepo devetgodišnje djelo. 1 evo obraćamo se na sve naše pret- 
platnike i čitaoce s molbom, da nam pomognu održati ovaj tako potrebni 
časopis. Nedavno je održan cijeli jedan' hrvatski socijalni tjedan, gdje se 
kroz tjedan dana raspravljalo o obiteljskoj misli. Pa zar nakon toga da 
„OBITELJ" prestane izlaziti, umjesto da baš ovakvim općim nastojanjem 
za boljitak obitelji dobije novog razmaha? Neka se svi naši vjerni čitaoci 
u to zamisle, pa neka se okupe u akciji za održanje i napredak „OBITELJI". 
To molimo. Ako nam svaki pretplatnik pošalje samo desetak ili dvadesetak 
dinara u FOND „OBITELJI" (koliko tko može), da prebrodimo poteškoće 
od nastalog poskupljenja, te ako nam svi prijatelji našeg lista pomognu 
već sada prije Nove Godine naći TISUĆU NOVIH PRETPLATNIKA, „Obitelj" 
će na radost sviju svojih čitalaca i prijatelja moći sretno ući u deseto svoje 
godište, da još dotjeranija i svima još milija nastavi izvršivati svoj uzvi- 
šeni i kao jedini hrvatski ilustrovani časopis ove vrste tako zamašni zadatak. 

Dr Josip Andrić, 

glavni urednik „Obitelji* 


ILUSTROVANI TJEDNIK 
ZA HRVATSKU PORODICU 

HRVATI PRED 'SVETIŠTEM BL. NIKOLE TAVELIĆA 
U JERUSALEMU 

Na njem se vije papinska zastava Foto Lj. Griesbach 


ŠTO JE NAMA HRVATIMA BL. NIKOLA TAVELIĆ? 

UOČI PRVOG OPĆEG BLAGDANA TOGA HRVATSKOG JERUSALEMSKOG MUČENIKA 14. STUDENOGA 

Napisao Dr Josip Andrić 

Posve je prirodna stvar, da svaki narod slavi više od deset minuta razgovarati s tim seljacima 

i veliča svoje velikane. Tako je prirodno i to, i reći im, da crkvu posvete hrvatskom svecu bi. 

da svaki narod iskazuje čast i štovanje svojim Nikoli Taveliću, pa su odmah prostodušno od- 

vjerskim velikanima, osobito onima, koje je Cr- govorili: 

kva počastila naslovom blaženika ili sveca pri- »Kako mi ne bismo to učinili u čast svom hr- 

znavši im tim, da su životom i zaslugama svojim vatskom svecu!« I promijenili su svoju jprvu 

stekli nesamo pravo na zemaljsku slavu, nego namjeru te su u sporazumu sa svojim župnikom 

da su postigli i vječnu, nebesku slavu. odlučili novu crkvu posvetiti bi. Nikoli Taveliću, 

Mi Hrvati nemamo mnogo takvih vjerskih ve- za kojega su već čuli, samo im još nije bilo 

likana, koje je Crkva katolička počastila i tim doprlo u svijest, da oni njemu u čast mogu po- 

odlikovanjem. Ukupno pet. Pa i za njih se malo dići i crkvu. 

zna u našoj javnosti, malo im se iskazuje ona- Do danas u prva dva mjeseca propaganda za 
kvo opće narodno štovanje, kako to čine drugi širenje štovanja bi. Nikole Tavelića po svem 

katolički narodi prema svojim blaženicima i sve- hrvatskom narodu ima ove uspjehe: Podignute 

cima. Mnogi sude odatle, da smo mi Hrvati hlad- su njemu u čast dvije kapelice, a tri daljnje sli- 
ni i ravnodušni prema onomu, što je naše, hr- jede već u skoro vrijeme. I za jednu crkvu, koja 

vatsko. A tisuće dokaza danas više nego ikada će se graditi, izabran je on već patronom. Pet 

dokazuju baš obratno. Što je hrvatsko, to nam oltara njemu u čast postavljeno je već za ovaj 

je srcu bliže, to prigrljujemo, obasipamo svo- n j e gov prvi opći blagdan, a zna se i za nekoliko 

jom ljubavlju i izdižemo u časti i štovanju iznad daljnjih, koji će biti podignuti već u kratko 

onoga, što nije hrvatsko. Naši narodni velikani vrijeme. U petnaestak crkava bit će ove nedjelje 

nikada nisu bili toliko slavljeni kao danas. Ni- blagoslovljene slike tog našeg Blaženika, a u 

kada se o njima nije toliko znalo, toliko pisalo druge dvije njegovi kipovi, da budu vidljivi po- 

i govorilo kao danas. Pa zar nije pravo, da se ticaji za njegovo štovanje u tim crkvama. U 

ta opća hrvatska ljubav prenese i na naše hrvat- stotinama hrvatskih crkava ove će se nedjelje 


ske vjerske velikane? 

Hrvatski je narod baš tim, što je u posljed- 
nje doba u kratko vrijeme po svim krajevima 
lijepe naše domovine prigrlio štovanje bi. Ni- 
kole Tavelića, svakako najvećeg između onih 
sinova hrvatskog naroda, koje štujemo na olta- 
ru, dokazao, da shvaća, što to znači u našem 
vjerskom i narodnom životu. Došao sam tako u 
jedno selo, u kojem su seljaci sami podigli novu 
malu filijalnu crkvu/ Naumili su je posvetiti 
jednom svecu, kojega nalazimo na glavnom ol- 
taru u mnogim crkvama toga kraja. Nije trebalo 

Slika desno : 

OLTAR BL. NIKOLE TAVELIĆA U JERUSALEMU 
nakon obavljene njegove svečane posvete 25. srpnja 1937. 

Foto Ljudevit Griesbach 



prvi put služiti mise u čast. bi. 
Nikole Tavelića, držati propovi- 
jedi o njemu i moliti molitve, ko- 
jima hrvatski narod zaziva nje- 
gov zagovor. Pa ipak će nakon 
svega toga mnogi još uvijek 
ostati ravnodušni prema tom što- 
vanju i sami sebe možda pitati: 
»A što je zapravo nama Hrva- 
tima taj bi. Nikola Tavelić, koji 
je u Jerusalemu, dakle daleko 
od Hrvatske prije 546 godina 
poginuo?« A možda će tako pi- 
tati i mnogi između onih, koji 
su već toliko puta o tom hrvat- 
skom vjerskom velikanu čitali 
u našem listu. Evo, da na takvo 
pitanje bude kratko odgovo- 
reno. 

BI. Nikola Tavelić je bio Hrvat 
po rođenju, po krvi, jeziku i 
po duši svojoj. Srce ga je vuklo, 
da hrvatski narod što više za- 
doji duhom katoličke vjere, ko- 
ja je glavni temelj opstanka 
hrvatskog naroda. A baš u nje- 
govo se doba, u 14. stoljeću, 
uvuklo u istočne hrvatske kra- 
jeve bogumilsko krivovjerje do- 
šavši k nama s istočnijih balkan- 
skih strana te je stalo da rasta- 
če hrvatsku dušu. Tim je bogu- 
milskim naletom stalo da se pot- 
kapa jedinstvo hrvatske duše i 
katolički temelj hrvatskog na- 
rodnog života, a to je bila velika 
opasnost za svu budućnost hr- 
vatskog naroda. Da je bogumil- 
stvo bilo uspjelo osvojiti većinu 
ili možda čak i cjelinu hrvatskog 
naroda, danas mu ne bi bilo 
spomena. Hrvatski narodni in 
dividualitet bio bi pokopan. I 
evo tu dolazi franjevac Nikola 
Tavelić, da kao apostol hrvat 
skoga katoličanstva iz Šibenika 
krene na misijsku vojnu protiv 
bogumila. Punih 12 godina on ih 
suzbija po Herceg-Bosni, zalazi 
svakuda, gdje ih god ima, do- 
pire čak do Srijema, jer je i 
ondje u ono doba bilo tih kri- 
vovjeraca. Pobija ih nesmilje- 
nom borbom Kristova propo- 
vjednika (kao takvoga ga je 
divnom slikom ovjekovječio Ga- 
brijel Jurkić) i tako postaje ču- 
var i pobornik vjerskog temelja 
hrvatskog narodnog života i 
vjerskog jedinstva hrvatskoga 
naroda. Svu veličinu i zamašitost 
tog njegova djelovanja po ju- 
žnim i istočnim hrvatskim kra- 



SVIH ČETRNAEST KATEDRALA ČEŠKE I SLOVAČKE 
nalaze se u keramici izrađene na pročelju salona u samostanu oo. tješitelja kraj slavenske 
katoličke čiriiometodske crkve u Jerusalemu 


jevima, gdje je u prvom redu i ski bedem za obranu buduć- 
trebalo učvrstiti još onda vjer- (Svršetak na strani 846.) 

NA SVETOM BRDU 


U ČAST BL. N 

Što se to zbiva, na Brdu svetom, 

Abraham gdjeno žrtvu prinese 
Izaka — sina 

Salomon hram gdje sagradi sveti 
Od zlata, srebra, mirisna kedra, 

Portire, grimiza i hijacinta 
U slavu Gospoda vojska? . . . 

Što se to zbiva na Brdu svetom, 

Novi gdje niče hram, što ga sazda 
Nakon progonstva — dozvolom Čira — 

Knez Zorobabel, 

Sazda uz tugu i borbe ljute? . . . 

Što se to zbiva na Brdu svetom, 

Herod gdje čudo predivno stvori: 

Hram, što ga ljepšeg ne vidje povijest , 
Mramornih stijena bijel poput snijega, 

Zlatom šio sjao ko žarko sunce, 

Hram, 

U koji uđe presjajno Sunce Pravde: 

Božanski Sin? . . . 

Što se to zbiva na Brdu svetom, 

Pustoš gdje vlada, otkako Tito, vojvoda rimski 
Božju tam izvrši pravdu: 

Razori hram, što Herod ga sazda, 

U kaznu grijeha: 

»Krv Njegova na nas, i djecu našu!« 

Što se to zbiva na Brdu svetom, 

Raskošna gdjeno se sada 
Koči moše ja kalifa Omara, 

Građena brigom Melika Ibn Mervana: 

Druga to Meka nekrsta 
Na ruglo Križu? . . . 

Ne pitaj, brate, pogledaj rade 
Strahovit prizor: 

Prizor dostojan mjesta, 

Na kom se sveđ kroz stoljeća duga 
Prinosile žrtve 

U slavu i čast Svevišnjeg Boga! 

Četiri brata, četir junaka: 

Nikola, Petar, Stjepan, Deodat, 

Ponizni sinci svetoga Franje, 

Stoje ko žrtva na Brdu svetom, 

Spremni da liju krv svoju poput 
Klanice žrtve Zavjeta Novog 
Za vjeru svoju! 

Jedan je plodne Umbrije čedo. 

Drugi je rodom čak iz Narbone, 

Trećemu dom je krasna Đenova, 

Četvrti Hrvat iz Šibenika, 

Nikola T avelić . . . 

Kristova ljubav amo ih dozva, 

Kristovu vjeru učit su htjeli 
U srcu samog Islama silnog 
Baš pred mošejom Omara slavnog. 

Čuvari Božjega Groba 
Odstranit htjedoše pustoš i ruglo 
S Morije svete. 

Makar da sami postanu žrtva . . . 


IKOLI TAVELICU Spjevao Dr Kamilo Dočkal 

Pokušaj smion, vrijedan junaka 
Raspetog Krista! 

Zanosno plamte njihove riječi 
Paleći luč Evanđelja svetog, 

Rušeći temelj korana . . . 

Bezbrojna Turad prekrila brdo, 

Dozva ih trublja Kristove riječi. 

Slušaju, mrmore, viču: 

» Tko je ta paščad, štono se drznu 
U naš dirati koran? Na kolac s njima!« 

Amurat mrki s kadijom sudi . . . 

»Na muke s njima i na smrt ! . . .« 

Kandžije oštre zvizgaju zrakom, 

Krvave rane brizgaju krvlju. 

Od boli padaju Franjini sinci. 

Leže ko žrtva ljubavi svoje. 

A1 gledaj dalje... 

Iz krvi braća opet se dižu. 

Sklapaju ruke, mole... 

»Što, zar još živu? 

> Gvožđem im kujte ruke i noge. 

Onda ih iznova bijte, 

Kandžije neka tijelo im režu: 

Za primjer svima, koji se drznu 
Poružit koran.« 

Kandžije zvižde, 

Ponizna braća u krvi leže, 



KIP BL. NIKOLE TAVELIĆA 

Za crkvu u Čuntiću izradila hrvatska kiparica Mila Vod, koja se uz 
izrađeni kip nalazi na našoj slici 

Anđeo smrti vijenac im plete . . . 

Na pola mrtve bacaju braću 
U mrku jamu. 

Kroz više dana gladom ih muče, 

Onda ih opet na Brdo sveto 
Nemilo vuku. 

Ao strahote! 

Ko divlja zvjerad nasrću na njih, 
Jaganjce krotke, 

Muče ih, tuku, po zemlji vuku, 
Oružjem britkim bodu i sijeku, 

A tada bacaju u vatre rijeku. 

Ali gle čuda: 

Vatra ih štedi. 

Turci se žderu, viču i dreče, 

Podžižu vatru, ali badava, 

Vatra ih sažeći ne će! 

Ne znajuć kuda ni kamo 
Amurat dade tjelesa svetih 
Pokopat tajno, 

Kršćani da im ne štuju moći. 

Ali uzalud briga: 

Pravednih duše u krilu Božjem 
Spokojno živu, 

Žalac ih smrti pogodit ne će, 

Za Krista prolita krv 
Krunu im pribavi vječnu! 

O sveto Brdo, Abraham gdje je 
Žrtvovo ljubljenog sina, 

Židovske gdje su paljene žrtve 
Diljem vjekova . . . 

Krist gdje je bio — jagnje i žrtva... 
O sveto Brdo, 


Hrvatskom srcu kako si milo: 

Uz tako brojne na Tebi žrtve 
Hrvatska krvca protekla sada 
Na slavu Boga! 

O klikći, dični Šibenik-grade, 
Martiru novom svijetlo si dao! 

O klikći i ti, Bribire kršni, 

Iz tvog Alverna izađe svijetu 
Mučenik slavni! 

O klikći i Ti, srebrna Bosno! 

Kao uvijek i sad ponosna budi: 
Zablude tvoje razbio tko je, 
Martira on je ovjenčan krunom 
Na ponos Tebi! 

O klikći, cijela hrvatska zemljo: 
Jedan od Tvojih dičnih sinova, 
Plemić po krvi, još bolji srcem 
Odsada resi Tvoje oltare, 

Ubrojen u kor nebeskih četa! 

* 

Nikola časni, 

Uz Janje što si nebesko sada 
Pijuć iz čaše radosti vječne, 
Pogledaj na nas! 

Pogledaj mili hrvatski narod: 

Razni ga jadi još uvijek biju, 
Nevolja lomi, nevjera truje, 

Pomoć mu budi! 

Hrvatsku dragu s neba nam čuvaj! 
Moli se za nju: 

U njoj nek cvjeta Kristova vjera, 

U njoj nek blista sloboda zlatna, 

U njoj nek vlada radost i sreća! 


ŠTO JE NAMA HRVATIMA BL. NIKOLA TAVELIĆ? 

(Svršetak sa sirane 844.) 


nosti hrvatskoga naroda, još će mnogo i 
mnogo trebati osvijetliti. Ali baš danas, gdje 
doživljujemo nove dokaze, kako na katolicizam 
hrvatskog naroda još uvijek ne prestaju juriši 
s onih istih strana, odakle je u Tavelićevo doba 
nasrtalo na nj bogumilstvo, pojava nam se Ta- 
velićeva ukazuje u simboličkom značenju. 

A kad je taj Božji apostol u skromnoj franje- 
vačkoj odjeći završio svoj protubogumilski mi- 
sionarski pohod kroz vjerski ugrožene hrvatske 
strane, dozrijevala je u njegovoj duši želja, da 
žrtvom posveti dosadašnje djelo svoje. I krenuo 
je u onu zemlju, gdje je najveća Žrtva prine- 
sena za spas čovječanstva. Pod Golgotom Ta- 
velić pada na koljena i moli raspetoga Krista, 
da ne prezre dvanaestgodišnje njegovo djelo 
za spas hrvatskog naroda, a ako treba, evo i 
život svoj spreman je dati za Onoga, kojemu 
hrvatski narod, ako ne će da izgine, mora ostati 
vjeran. Krist je doista primio tu žrtvu skro- 
mnoga hrvatskog franjevca. Tavelić je poginuo 
podno Golgote i krvlju svojom simbolički pove- 
zao svoju hrvatsku domovinu s domovinom Kri- 
stovom. A baš ta Tavelićeva žrtva, najmilija 
Kristu, najbliža je i duši hrvatskog naroda. Po 
jerusalemskoj smrti svojoj postao je Tavelić 
ona, što u njemu gleda i katolička Crkva i hr- 


vatski narod. Po jerusalemskom mučeništvu 
svom digao se Tavelić u najveću blizinu Kristu 
i postao najveći zaštitnik hrvatskoga naroda. Po 
jerusalemskoj mučeničkoj slavi svojoj ušao je 
Tavelić prije 48 godina u red blaženika katoli- 
čke Crkve, da možda već za koju godinu bude 
od Namjesnika Kristova uzvišen i na najviši ste- 
pen štovanja pred licem cijeloga svijeta uvršte- 
njem u red svetaca Kristove Crkve. To će biti 
odlikovanje i za cijeli hrvatski narod, kakvo on 
dosad još nije doživio. BI. Nikola Tavelić je prvi 
Hrvat, koji je i izvan hrvatske domovine uzvišen 
na oltar, a njemu kao jerusalemskom svecu 
otvaraju se prvom između sinova hrvatskog na- 
roda vrata štovanja po cijelom svijetu. 

To je eto nama Hrvatima, bi. Nikola Tavelić: 
apostol vjerskog jedinstva hrvatskog naroda i 
prvi Hrvat, kojemu će se kao svecu s Božjom 
pomoću već u brzo vrijeme moliti sav katolički 
svijet, te po njemu kao sinu hrvatskog naroda 
upoznati i taj katoličkoj vjeri tako vjerni narod. 

Može li dakle biti ijednog Hrvata, koji ne bi 
sada na blagdan bi. Nikole Tavelića iskazao svoje 
štovanje tom vjerskom velikanu hrvatskog na- 
roda i koji ne bi odsad i sam bilo što pridonio, 
da se taj od Crkve već toliko uzvišeni hrvatski 
sin još više uzvisi? 

SA ZMIJOM U KREVETU Napisao E. Thomson 


Artur i Josip Richardovi, braća, ostaviše svoj 
dom u Iowi i odoše prijeko u južnu Dakotu, 
gdje su se naselili kraj maloga mjesta Interiora. 
Njihove farme bile su jedna do druge, ali držav- 
ni zakoni odjela za ratarstvo propisuju, da svaki 
naseljenik mora načiniti na svom dijelu kuću, 
u kojoj mora živjeti određeni broj mjeseci, 
prije nego ima pravo na tu zemlju. Radi toga 
zakona obadva brata morala su živjeti u po- 
sebnim kućama, i svaki je sebi načinio kolibu 
blizu zajedničke međe, tako da su njihove kolibe 
samo nekoliko yarda bile razdaleko. 

Kolibe su imale svaka jednu sobu i bile su na- 
pola ukopane u zemlju. Naslonili su ih na bre- 
žuljak, da prištede jedan zid, i pokrili ih rogo- 
zom. 

Interior je na sjever od rijeke Missouri u 
kraju, gdje nije bilo mnogo naseljenika. Mje- 
seca kolovoza braća odu u grad po živež i vra- 
tiše se kasno po noći. Svaki ode u svoju kolibu 
na počinak. 

Artur se probudi drugo jutro rano. Pola pro- 
buđen, pola sanen, čuo je štropot kraj sebe i 
otvori oči, da vidi, šta je to lupilo. Šta je vidio? 
Neka sam pripovijeda. 

»Jedva nekoliko incha (palaca) od moga lica 
bilo je nešto kao komad cijevi od vrtne štr- 
caljke, samo nešto deblje. Prije nego sam se 
mogao razmisliti, taj se predmet počne brzo vi- 
jugati i svežanj tamnih kosti sličnih predmeta 
ispruži se. Plosnata gadna glava izdigla se to- 
liko, da može gledati dolje u moje lice, a to je 
bila čegrtuša spremna na borbu. Bila je očito 
pala s rogoznoga krova, u koji se bila uvukla 
sa brežuljka. 

Bila je ljuta. Pad je bio iznenadan, i onaj čas, 
čim je pala na moj jastuk, bila je gotova i volj- 
na napasti kakav bilo predmet, koji bi vidjela,-, 
da se miče. 

Ne znam, kako sam učinio, ali sam mogao 
održati se pri svijesti i ostao mirno ležati. Znao 
sam, da bi najmanji pokret od moje strane bio 
znak za otrovnicu, da me napadne svojim smrto- 
nosnim zubima. Mjeseca kolovoza čegrtuša ima 
najžešći otrov, i malen, makar neznatan ubod 
od te zmije, bio bi značio smrt za me. 

Oči sam imao otvorene i bojao sam se zatvo- 
riti ih od straha, da bi i taj neznatni pokret 
mogao uzrokovati moju smrt. Bio sam kao oča- 
ran od njene glave i njena oštra pogleda. 

Tako sam ležao sate, kako sam tada mislio, 
ali poslije sam doznao, da je to bilo samo ne- 
koliko časova. Malo po malo čegrtuša se umiri 
i spuštala je glavu sve niže. Njen rep također 
se prestao micati i s njim je prestalo i njeno 
čegrtanje. 

Desna strana lica bila mi je na jastuku. Le- 
žao sam nauzmak, glava mi je bila okrenuta na 
stranu. 

Zmija je bila mirna, i ja sam nehotice ma- 
knuo rukom. Kretnja je bila neznatna, ali ipak 
gnusna glava i svijetli rep ujedamput se digoše. 


Htio sam iznenada skočiti, ali sam znao, da se 
ne bih mogao dosta udaljiti, prije nego bi me 
dostigle njene žvale. Stoga sam odlučio ležati 
posve mirno. 

Ljutica se opet umirila. Bojao sam se, da bi je 
kucanje moga srca moglo probuditi, ali to se 
nije dogodio. Činilo mi se, da će mi pomamno 
kucaj uće srce puknuti ili iskočiti na usta. 

Naskoro se zmija krene na put istraživanja. 
Protegla je vrat i njeno debelo tijelo postane 
tanje i produži se, ali mjesto drugim putem ona 
pođe upravo k mojemu licu. 

Bože moj! grozna jeza prođe mi kroz tijelo, 
kad je trouglasta glava taknula moje lice. Ona 
se počne premještati. Dirne moj nos, moje usne, 
obradak, i onda pođe upravo k momu oku. 

Ni jesam mogao toga izdržati i zatvorim oko. 
U taj mah čegrtuša se osovi spremna za boj i 
njene čegrtaljke zvonile su kao zvonce za objed, 
tako se meni činilo, ali sam ipak držao to oko 
zatvoreno, dok sam drugo ostavio otvoreno. 
Onda se malo umiri i počne se lagano micati, 
dok nije njena strašna glava legla na moje lice. 
Ovaj put zatvorio sam i drugo oko. 

Ćutio sam, kako njena koštana glava puzi 
s cijelim tijelom preko mojega lica. Kad je pre- 
ljezla preko polovice, ustavi se i turne svoju 
njušku u moje uho. To me je škakljalo, i htio 
sam je udariti, ali opet nijesam, i tim sam spa- 
sio sebi život. Strašni stvor gmizao je oko moje 
glave nekoliko minuta i onda otpuza na plahtu, 
kojom sam se bio pokrio. Došavši do mojih 
koljena legne spavati. 

I tu je ostala. 



OVAKO IZGLEDA, KAD SE ŠPIJUNI POČNU MEĐUSOBNO ČASTITI 
Slika prikazuje prizor, gdje japanski špijuni vode na uzici svoga 
kineskog druga, kojega su uspjeli uloviti na djelu 


Prošlu noć moj brat i ja večerali smo u mo- 
joj kući. Imali smo ribe u limenoj kutiji. I ta 
prazna kutija stajala je na gredi povrh moje 
glave. Otvarajući kutije obrezali smo tri strane 
i savili poklopac natrag. Rubovi kutije bili su 
tako oštri, da bi njim lako mogao presjeći ka- 
kav mekši predmet. 

»Da je mogu udariti tim limom po njenu tan- 
kom vratu, sigurno bi joj odsjekao glavu,« po- 
mislio sam. 

I odmah odlučim pokušati. Lagano sam po- 
vukao ruku u vis. Kod prvog pokreta zmija se 
uznemiri, i ja odmah stanem. Kad se umirila, 
ja opet pomaknem ruku. Polagano dižući ruku i 
pazeći, da ne uznemirim čegrtušu, izdignem de- 
snu ruku do glave. 

Onda je opet podignem malo više. Zmija se 
uznemiri, ali ne toliko, da bi započela borbu. I 
skoro se privikla tome. Podigla je glavu i pa- 
lucala neizmjerno brzo jezikom, ali nije zauzela 
stav za borbu, zato sam znao, da me ne će na- 
pasti. 

Moja ruka dizala se sve više i više i naposljet- 
ku uhvatio sam onu kutiju. Onda je počnem 
opet polako spuštati, dok je nijesam ravno 
ispružio i s limenom kutijom gotovom za upo- 
trebu. Prije nego sam počeo, sve sam dobro bio 
smislio. Učinim neznatan pokret; čegrtuša digne 


glavu, ali me nije mislila napasti, i ja saberem 
svu snagu što sam imao, i udarim je upravo po 
njenu tankom vratu oštrim limom. Ali ona je 
bila opazila pogibao i skočivši sastane se s mo- 
jim oružjem na po puta. I mjesto da napadne, 
udari se upravo u lim, kako sam očekivao i na- 
dao se, da će se dogoditi. 

Oštri lim sudari se sa zmi j inim vratom, pre- 
siječe ga sasvim i odsiječe glavu tako lako, da 
i sablja ne bi bolje. 

Savijeno tijelo i odsječena glava panu u isti 
mah. Ja skupivši posteljinu, po kojoj se ona pre- 
vijala, bacim sve sa sebe na pod i đipim iz kre- 
veta. 

Poletio sam k vratima, upravo kad ih je moj 
brat otvorio dolazeći izvana. Pao sam na dovrat- 
nik teško dišući, smijući se, plačući i tresući se. * 

Josip opazi zmiju, ali nije vidio, da je bez 
glave. 

»Je li te ujela?« upita me uzrujan pograbivši 
štap, da ubije zmiju. 

»iNije, ali malo je falilo.« 

Na to se srušim. Nakon mjesec dana ozdravio 
sam od groznice, ali još jedan mjesec trebalo 
je, dok sam mogao uspravno stajati. Volio bih 
umrijeti, nego pretrpjeti još jedamput tu 
kušnju.« 


u JESEN 

Spjevao Ante Jakšić 

Male, tanane ruke 

ko modro makovo cvijeće 

na stolu skrušeno šute, 

a vani: 

naviru boje, 

i lišće pada na pute, 

i gasnu bolno 

minute. 

Na zidu pobožni, sveti 
iz davnih dana portreti, 
u vazi prignute glave 
dvije su uvele ruže, 
pod selom jablani viti 
za suncem 
skrušeno 
tuže . . . 

I opet proljeće minu, 
i mnoga bijela nada 
u suton slomi se tiho 
ko nježna na vjetru grana 
uz refrain 
minulih dana . . . 

A male, tanane ruke, 
ko modro makovo cvijeće 
na stolu skrušeno šute, 
dok vani naviru boje, 
i lišće pada 
na pute, 
i gasnu bolno 
minute . . . 



HERSAN CAJ će Vam pomoći, da opet postignete ZDRAVLJE pomoću ljekovitih 
svojstava bijja. — Ne budite neprijatelji sami sebi! — Oboljenja kod MIJENE I BOLI 
kod MJESEČNOG PRANJA (menstruacije) ublažiti će Hersan čaj. — Smeta li vam GO- 
JAZNOST (debljina)? — Želite li biti VITKI? Onda možete upotrebiti Hersan ćaj. — 
Zašto da trpite boli kod REUMATIZMA I KOSTOBOLJE (giht), kada to nije potrebno. 
Hersan čaj je sredstvo, koje Vam može olakšati muke. — Hersan čaj pomaže kod ARTE- 
RIOSKLEROZE i HEMOROIDA (šuljeva). — Zar zbilja ne znate, da je Hersan čaj kod 
OBOLJENJA ŽELUCA, JETARA i BUBREGA dobro sredstvo? - Hersan čaj dobiva 
- se SAMO u ORIGINALNIM OMOTIMA u svim ljekarnama. 

Reg. S. broj 19834-1933. 

OBITELJ U DANAŠNJEM DRUŠTVU 


U predzadnjem broju »Obitelji« bio je obja- 
vljen program zasjedanja Hrvatskoga socijal- 
nog tjedna u Zagrebu od 25. do 31. listopada 
o. g. Vidjelo se, da će tu dvadeset i sedam stru- 
čnjaka svestrano i s raznih gledišta razmotriti 
pitanje obitelji u današnjem dru- 
štvu. — Ali nitko nije tada mogao ni slutiti, 
da će ta tema tako živo zainteresirati tolik broj 
publike, i da će se ta priredba pretvoriti u seri- 
oznu manifestaciju za hrvatsku kršćan- 
sku obitelj! 

Već na Zazivu Duha Svetoga, 25. listopada, 
lijepa barokna crkva sv. Katarine bila je pre- 
malena, da primi sve učesnike, koji su došli 
da prisustvuju toj pobožnosti i da čuju prvu 
alokuciju o moralnom značenju obi- 
telji, što ju je izrekao zagrebački nadbiskup 
koadjutor Msgr. dr Alojzije S t e p i n a c. 

A bivša Hrvatska sabornica, u kojoj se iza 
toga održalo svečano otvorenje zasje- 
danja Hrvatskoga socijalnog tjedna, sa svim 
svojim sjedištima, prostorima između redova 
sjedala i galerijama, nije mogla primiti brojne 
predstavnike krvatskih kulturnih društava i 
ustanova, te izaslanike organizacija Katoličke 
Akcije. 

Otvorenju je prisustvovalo šesnaest nadbi- 
skupa i biskupa, koji su se upravo nalazili na 
Biskupskoj konferenciji i to je jedinstveni slu- 
čaj, da bi nekoj svečanosti prisustvovalo toliko 
crkvenih dostojanstvenika. 

Predsjednik Hrvatskoga socijalnog tjedna 
ugledni sveučilišni profesor dr Juraj Š ć e t i- 
n e c, pri otvorenju je najprije pročitao posebno 
pismo Nj. Sv. Pape Pija XI. poslano Hrvatskom 
socijalnom tjednu. Tada je Hrvatski Socijalni 
tjedan u ime Crkve pozdravio zagrebački nad- 
biskup-koadjutor Msgr. dr Alojzije Stepi- 
n a c; u ime Hrvatskoga sveučilišta rektor sveuč. 
prof. dr Edo Lovrić; u ime Visoke ekonom- 
sko-komercijalne škole prof. dr Filip Lukas, 
predsjednik »Matice Hrvatske«, u ime Više pe- 
dagoške škole prof. dr J. Petz; u ime Bogoslov- 
ske akademije sveuč. prof. dr Fran Barac i 
t. d. Svaki govor ovih reprezentanata naših naj- 
viših naučnih ustanova bilo je kratko predavanje 
i učesnici su te pozdrave saslušali s naročitom 
pažnjom i najvećim odobravanjem. 

Iza toga je slijedio tjedan najozbiljnijega 
rada: Još dvije daljne a 1 o k u c i j e crkvenih do- 
stojanstvenika. Trinaest stručnih pre- 
davanja naših najboljih sociologa, ekonomi- 
sta, pravnika, pedagoga i teologa. Četiri 
ankete i konferencije, koje je vodilo 
devet socijalnih praktičara. — Kroz sedam rad- 

Slika desno : 

f , S HRVATSKOG SOCIJALNOG TJEDNA U ZAGREBU £21 
OD 25. DO 31. X. O. G. 

Naša slika prikazuje slušatelje predavanja Hrvatskog socijalnog 
tjedna u Jeronimskoj Dvorani, gdje je održan najveći dio predavanja, 
govora i anketa o raznim pitanjima obitelji 


Napisao Dr Velimir Deželić, sin 

nih dana, i do sedam sati na dan, svako prije i 
poslije podne držalo se zasjedanje Hrvatskoga 
socijalnog tjedna. I Jeronimska dvorana, u ko- 
joj su se držala predavanja i ankete, bila je iz 
dana u dan punija. Stručna predavanja posjeći- 
valo je redovno oko 500 slušača, alokucijama 
u crkvama prisustvovalo je preko 2000. a naj- 
veća zagrebačka dvorana, u koju stane preko 
6000 ljudi, bila je prepuna, kada su izrečena dva 
zaključna govora Hrvatskoga socijalnoga tjed- 
na: obitelj i narod i obitelji je vođa Krist. 

Hrvatskom socijalnom tjednu, koji je zasje- 
dao u sedmici pred blagdanom Krista Kralja, a 
raspravljao pitanje obitelji u današnjem dru- 
štvu, prisustvovalo je građanstvo i radništvo, a 
u posljednja tri dana i veliki broj seljaka. U 
Zagreb je došlo i mnogo učesnika iz raznih kra- 
jeva. A sve je vezala u jednu zajednicu jedna 
naj rodoljubni ja misao i želja: da se podiže i 
jača zdrava, skladna, ćudoredna i kršćanska 
obitelj u hrvatskome narodu! 


ŠKRTAC 

Neki lakomac putovao je sa svojim sinom kroz 
šumu, kad najednom skoči iz grmlja tigar, na- 
vali na putnike i odvuče oca. Sin dohvati svoj 
luk i uperi strijelu na bok tigrov. Otac, kojega 
je tigar nosio u raljama, opazi to i dovikne 
sinu : 

»Uzmi tupu strijelu, sinko, tko će kupiti od 
tebe kožu, ako bude na njoj rupa?« 

MOĆ MUZIKE 

Kad je g. 1713. sklopljen mir u Utrechtu, us- 
krati Đuro I. engleski svoj potpis na pomilova- 
nje pristaša dinastije Stuartove. 

Drugi dan u jutro služila se u Londonu sveča- 
na misa zahvalnica radi sklopljenoga mira, kod 
koje su svirali Handelov »Tebe Boga hvalimo«. 
Đurđa je veličanstvena muzika Handelova ganu- 
la tako da je vrativši se iz opatije Westminstera 
u svoj kabinet, sam od sebe potpisao amnestiju, 
premda ga dan prije na taj potpis nikako nijesu 
mogli nagovoriti. 




POMORSKA BLOKADA NEKADA I DANAS 


Napisao Nikola Žic 

Pomorski je saobraćaj u toku cijeloga srednjeg 
vijeka bio u vlasti gusarskih pomoraca Njihova 
brodovlje, sastavljeno najvećim dijelom od ma- 
lih, otvorenih (bez palube) i brzih lađa na jedra 
i najmanjim dijelom od brodova sa dva ili tri 
reda vesala, plovilo je u skupinama eskadra pod 
zapovjedništvom admirala na galiji, koja se 
sjala od zlata i grimiza. 

Spomenut ćemo par vijesti o pomorskome gu- 
sarstvu iz najnovijega vremena. Dne 22. srpnja 
1932. svladaše meksički banditi posadu engles- 
koga teretnoga parobroda »Santa Marina«, koji 
je plovio iz Puerta u Ague Dulce, đdnijevši sav 
novac u iznosu od 22.000 pesosa. Dne 5. rujna 
1932. približi se holandskome parobrodu »Gali- 
leses«, koji se prije dva dana usidrio oko po- 
noći pred ulazom u luku Constanze, više čamaca 
s maskiranim gusarima, kojima pođe za rukom 
žurno se popeti na brod, obuzdati stražu i pre- 
nijeti na svoje čamce gotovo sav teret, prije 
nego je iz sna alarmirana sva brodska momčad. 

U toku vremena i nevolja razvilo se običajno* 
pomorsko pravo, koje malo pomalo prihvatiše 
i do danas drže one države, kojima je stalo da 
sigurne plovidbe. Po međunarodnom pomorskom 
pravu su brodovi, koji plove otvorenim morem, 
plivajući objekti svoje domovine (prolongation 
du territoroire) i stoje pod vrhovništvom i za- 
štitom vlastite države. Njihov je vanjski znak 
državna zastava. Brodovi, koji bez državnoga 
ovlaštenja, dakle bez prava, nose državnu za- 
stavu, i koji silom nastupaju protiv stranih oso- 
ba ili protiv stranoga dobra, jesu gusarski bro- 
dovi. Svaka država imade pravo pobijati gusar- 
stvo i na otvorenome moru, koje nije ni pod či- 
jim vrhovništvom, jer služi svim narodima, iz 
čega slijedi pravo slobodne plovidbe, i dakaka 
u svojem moru uz obalu. Prema međunarodnom 
pravu prava je granica države na morskoj strani 
određena dohvatom hica iz topa (terrae domi- 
nium finitur, ubi finitur armorum vis), dakle u: 
pojasu od nekoliko morskih milja- (morska mi- 
lja iznosi 1855 metara). 

Uz obalu je plovidba (cabotage) dopuštena; 
samo vlastitim državljanima, Brodu, koji se na- 
lazi u pogibelji, ne smije se zanijekati pravo u 
nuždi (droit de relache forcee), t. j. prilaz k obali 
i boravak na stranome teritoriju. Pobrežna 
pravo (žalovina), koje se sramotno prakticiralo* 


U svim je vjekovima bilo pustolova i pljač- 
kaša na kopnu i moru. Naročito su velike vri- 
jednosti svakojake robe na trgovačkim brodo- 
vima sviju mora uvijek mamile smjele pomorce 
na gusarenje. Ovakve su proste razbojnike, koji 
su od davnine u svako doba, mirno i ratno, iz- 
vodili zločine na obalama brodivih rijeka i mora, 
otimačinom i ubijanjem, stari Grci zvali peira- 
tes, a Rimljani su ih prozvali pirati, a mi velimo 
gusari. Pomorstvo i gusarstvo* je u tijesnoj vezi. 
Jedno zavisi od drugoga. Gdje se razvije po- 
morstvo, odmah nikne i gusarstvo. Ovoga je 
bilo uvijek i svagdje, a ni danas još nije posve 
utamanjeno. 

Ako znamenita plovidba Argonauta nije pusta 
bajka, onda ona predstavlja najdrzovitiji i naj- 
uzbudljiviji gusarski pohod. Pomorstvo Grka 
bijaše većinom gusarsko, a ne trgovačko, i to 
nije, po svjedočanstvu Homerovu, smatramo 
sramotom. More, zvano također »područje gu- 
sara«, bijaše od pamtivijeka slobodno polje za 
svakovrsna nasilja, baš kao i gorje, a među 
njima je razlika samo u tome, što je gorje ne 
samo mjesto slobode nego i nepodnošljive bijede 
i pogaženih prava. 

Etruščani bijahu dugo vremena prvaci u gu- 
sarstvu. Brodarska se kvaka za hvatanje pro- 
ganjanoga broda smatra njihovim izumom. Oni 
zavladaše Tirenskim morem i na gusarenju osno- 
vaše svoje bogatstvo. Iliri, prastari stanovnici 
našega primorja, bijahu njegovi neograničeni go- 
spodari na kopnenoj i morskoj strani. Imali su 
čitave eskadre liburna, t. j. brzih ilirskih bro- 
dova sa dva reda vesala, udruženih u cilju za- 
jedničkih gusarskih pothvata. Kad su rimski po- 
slanici zatražili od kralja Agrona, da tome bude 
jednom kraj, ilirski kralj odgovori, da je gusa- 
renje na moru po običaju i zakonu Ilira dopu- 
šten obrt, bez koga ne može biti njegov narod. 

Kad je u Rimu uništenje gusarstva postalo 
državnim pitanjem prvoga reda, taj je zadatak 
u narodnoj skupštini povjeren Gneju Pompeju s 
ovlaštenjem, kakvo ne bijaše nikada do sada 
preneseno na jednoga jedinoga čovjeka. Pom- 
pej potuče i rastjera gusare cijeloga Sredoze- 
mnog mora u sama tri mjeseca. Osvoji ili primi 
na predaju oko 400 brodova i čamaca, među nji- 
ma 90 pravih ratnih galija i donese u Rim mno- 
go blaga. ! 


Slika lijevo: 

PRVI PAROBROD, KOJI JE 
G. 1871. POČEO REDOVITO 
SAOBRAĆATI IZMEĐU 
AMERIKE I NJEMAČKE, 
IMAO JE [OSIM PARNOGA 
STROJA I JEDRA 



Slika desno: 
PRIZOR NA MORU, 
KAD SE SASTANU 
RAZNE VRSTI 
RATNIH BRODOVA 


u srednjem vijeku (ius naufragii), zamijenjeno 
je u novije doba pravom na nagradu ža pomoć 
Spašavanja (Bergelohn). U morskim tjesnacima, 
koji spajaju dva otvorena mora, ne smije se 
brodovima zabraniti prolaz. Po londonskom ugo- 
voru od 1841. izuzetak čine Bospor i Dardanele, 
j kojima ne smiju prolaziti strani ratni brodovi. 

i Crno more je po pariškom miru od 1866. neu- 

tralizirano. Suezki kanal je kao umjetni vodeni 
put po kolektivnom carigradskom ugovoru od 
g. 1888. slobodan ratnim brodovima sviju na- 
roda također u ratno vrijeme, a Panamski je 
kanal kao međunarodni prometni put proglašen 
međunarodnim i neutraliziranim za svaku za- 
stavu. 

Pored razbojničkih gusara imade i druga 
vrsta gusara, koji se u romanskim jezicima zovu 
corsaire, corsaro, Nijemci im kažu Kaper, a mi 
bismo mogli reći brodolovac. Takovi su na pr. 
naši senjski uskoci. Oni bijahu prema poslovici 
»Ko se ne osveti, taj se ne posveti« hrabri i 
nepomirljivi dušmani Turaka. U doba, kada je 
4 naj'bujnije cvalo razbojničko viteštvo i kad je 

glavno obilježje odnosa među ljudima bilo pra- 
vo jačega (Faustrecht), svaka se odmazda i 
svaka se osveta nevjernicima smatrala pobo- 
žnim djelom pravoga viteštva. I viteški su redovi 
dizali gusarske pohode na muslimane smatra- 
jući to najčasnijim poslom vitezova. Uskoci su 
udarali na Turke po kopnu i moru. 

Kako su oni vječito četovali morem smiono 
i uspješno protiv turskih brodova, koji su plo- 
vili Jadranom, odobravali su im junaštva i papa 


i Mleci i Habsburgovci. Stoga dobiše pravo bro- 
dolova (Kaperei). Kad su junačka djela senj- 
skih uskoka bila svuda poznata, pridruže im se 
s vremenom sa svojim brodovima svakojaki 
pustolovi sviju naroda (venturini), kao otpušteni 
plaćenici, nezadovoljni građani Italije i Španije, 
osvetljivi bjegunci i različiti ljudi, koje je spa- 
jao duh bune, opozicije i progona, i koje su 
nevolja, prkos i drzovitost mogli držati na oku- 
pu. Stoga se uskočko brodolovstvo na Jadranu 
naskoro izrodilo u zlo, koje su sve susjedne dr- 
žave stale pobijati. 

Drugi je primjer ovakva brodolova iz XIX. 
vijeka, kad je buknuo rat između sjevernih i ju- 
žnih država u američkoj Uniji. Savezne države 
na sjeveru proglasiše i provedoše blokadu kon- 
federativnih država na jugu, koje su zbog toga 
izgubile vezu s ostalim svijetom. Da se odupru 
toj nevolji, konfederalci odlučiše i organiziraše 
brodolov protiv sviju brodova federalaca u svim 
morima. Sada je nastao silan naizmjenični lov. 
Stotine su brodova uništene, a bilo bi ih i preko 
tisuću, da mnogi nisu raspremljeni ležali u si- 
gurnim lukama ili prodani drugim narodima 
(samo Englezima 715 velikih brodova) Konfe- 
deralci su postigli brodolovom svoju svrhu, jer 
trgovačka zastava federalaca bijaše nestala s 
mora. 

I Napoleon je nekada bio proglasio blokadu 
protiv Engleza, no ta blokada bijaše tek po 
imenu, jer on nije imao brodova. Bez ratnoga 
brodovlja bijahu i južne države Unije, ali kad 
se oboružaše okretnim lađama smionih brodolo- 

vaca, bila je skršena blokada njihove obale, 
koju su isprva vrlo uspješno provodili ratni bro- 
dovi sjevernih država Unije. Posljedice brodo- 
lova bijahu za zaraćene stranke vrlo važne. 
Konfederalne države su bile na mukama s izvo- 
zom i uvozom. Kao posve agrarne države, koje 
su proizvodile naročito pamuk i duhan, a za ra- 
tovanje su trebale svaku ratnu potrepštine, bile 
su pod svaku cijenu upućene na saobraćaj s ino- 
zemstvom, koje je trebalo za sebe njihova pa- 
muka i duhana, a nudilo im industrijske proizvo- 
de za rat. Dok su jedni ulagali silne napore, da 
se blokada održi, a drugi, da se probije, razvilo 
se silno kriomčarenje agrarnih proizvoda u 
Evropu i industrijskih proizvoda iz Evrope. 

Iz svega se dosadašnjega vidi, da je gusarstvo 
prosto razbojstvo, a brodolov je pratilac rato- 


vanja među državama i narodima. I nedavno se 
zbog rata, koji je Italija imala protiv Abesinije, 
mnogo se govorilo o sankcijama Društva naroda 
prema Italiji. Da se spriječi kriomčarenje oru- 
žja zaraćenim stranama,, spremala se blokada, 
do koje međutim nije došlo. Sličan slučaj se 
desio i u španjolskom građanskom ratu, a još 
danas su na redu iznenadni napadaji gusarskih 
podmornica i brodova na trgovačke i ratne bro- 
dove u Sredozemnom moru. Tako se iz rata 
dvojice može posve lako izleći rat između više 
država. Sreća bi za čovječanstvo bila velika, kad 
bi konferencije, koje neprekidno o tom vije- 
ćaju, imale više uspjeha. Međutim se ta vijeća- 
nja vuku u beskonačnost, a ratovi se vode. 

Gusarstvo je razbojstvo, a brodolov... Ipak 
je istina, da nije isto, kad dvojica čine isto. 


DRAGOCJENA ZAUŠNICA 


Car Pavao I., premda je bio pravoslavac, bio 
je izabran velikim meštrom reda Malteških vi- 
tezova, koji je bio osnovan za križarskih ra- 
tova, poslije pada Svete Zemlje u saracenske 
ruke prenesen na Rod i zatim na Maltu. 

Pavao zapovjedi jednoga dana Kaptolu reda, 
da mu načini nove insignije velikoga križa, koji 
je nosio na vrpci oko vrata. 

Poslije kratkoga vremena dođe mlad činov- 
nik od Kaptola i preda caru kutiju s križem i 
vrpcom. Car se vrlo obraduje i objesi križ o 
vrat, ali da vidiš čuda: križ mu je visio taman 
na trbuhu, jer je vrpca bila dugačka. 

Car, koji je bio ne samo osjetljiv, nego je 
imao vladanje moskovskoga samođršca, pomisli, 
da su mu se u Kaptolu htjeli narugati, pa se 
okrene i siromahu činovniku ni krivu ni dužnu 
prišije vruću zaušnicu i pokaže mu vrata. Nato 
dozva svoga ljubimca generala Kutuzova. Ovaj 
nađe cafa, gdje uzrujan šeće gore dolje po ka- 
binetu i udara se po želucu. 

»Gledaj, Kutuzove,« vikne mu car, »kako su 
me ti ljudi rasrdili. Napraviše mi tako dugu 
vrpcu!« 

Kutuzov opazi na stolu drugu škatulu, u kojoj 
su ležale stare insignije i reče: »Ovdje će sva- 
kako biti mjera, po kojoj je vaše veličanstvo tu 
novu vrpcu dalo napraviti.« 

Car snimi križ, položi novu vrpcu na staru i 
gle zbilja: obje su bile na vlas jednako duge. 
Car se umiri i sjeti se, da je zbilja nove insi- 
gnije bio dao načiniti po mjeri starih. 

»To je zlo,« reče, »ja sam onomu siromahu 
dao poštenu zaušnicu, a sad vidim, da je on 
nevin.« 

»On je još u predsoblju,« odgovori general. 

»Zovi ga ovamo!« reče car, i vidjelo mu se 
na licu, da želi svladati nepriliku, koju je taj 
čas osjećao. Činovnik uđe. 


»Kako se zoveš?« 

»Engelhardt.« 

»Što si ti?« 

»Pomoćnik ravnatelja u Kaptolu.« 

»Zašto nije on sam došao?« 

»On je već pola godine bolestan.« 

»Kutuzove, piši: Ravnatelj ide u mirovinu. 
Jesi li napisao?« 

»Jesam, veličanstvo!« 

»Ravnateljem imenujem gospodina Engel- 
hardta.« 

Engelhardtu zapne riječ u grlu i on je samo 
dubokim naklonima zahvalio caru. 

»U kojem si stepenu sada?« 

»Dvorski savjetnik.« 

»Piši: dvorskoga savjetnika unapređujem na 
kolegij skog savjetnika.« 

Zatim se opet okrene k Engelhardtu. 

»Imaš li imanje?« 

»Ja živim od svoje plaće.« 

»Piši: Ravnatelj i savjetnik kolegija Engel- 
hardt dobiva selo i trista duša. I sada zdravo!« 


Engelhardt se iznova pokloni i udalji se kao 
omamljen. Car učini još nekoliko koraka po 
kabinetu, zatim potrči k vratima, otvori ih i 
vikne za Engelhardtom, koji je odlazio: »Držav- 
ni savjetnik!« 

»Sad mislim, da će zaboraviti dobivenu ćuš- 
ku,« reče Kutuzovu i zatvori vrata. 


CIPELE 

Roman „Obitelji 


KROZ LEDE 

NAPISAO KS. DE M A I STRE - 

Starci su počeli tiše govoriti, a riječi, koje je 
od vremena do vremena Paraskeva čula, nisu 
je mogle umiriti. 

»Nitko je nije vidio, da je k nama ušla,« re- 
koše starci, »ne zna se čak niti, da se u selu 
nalazi!« 

Onda su govorili još tiše. 

Iza nekog vremena šutnje, i kada su se u dje- 
vojčinoj mašti stvarale najstrašnije slutnje, ona 
najednom opazi, da se kraj nje pojavila glava 
strašne starice, koja je dopuzila na peć. 

Sva joj se krv sledila u žilama. 

Djevojka ju je preklinjala, da joj pošteti ži- 
vot, te ju je opet uvjeravala, da nema više no- 
vaca. 

No okrutna je starica šuteći pretraživala nje- 
zino odijelo pa i cipele, koje joj je skinula. 

Čovjek donese svjetiljku te je pretraživao ke- 
sicu s putnicom i otvorio ruke. Kad su starci 
uvidjeli, da od novaca nema ništa, sišli su sa peći 
i ostavili djevojku više mrtvu nego živu. 

Ovaj strašan prizor, a još više strah, da se ne 
ponovi, nisu joj dali dugo da zaspi. 

Ali kad se uvjerila po njihovom jednoličnom 
disanju, da su zaspali, pomalo se umirila; a umor, 
koji je svladao strah, doprinio je te je i ona za- 
spala tvrdim snom. 

Već se bilo dobrano razdanilo, kad ju je stara 
probudila . . . Ona je sišla s peći i začudila se, 
kad ih je vidjela s prirodnim i prijatnijim izgle- 
dom. 

Htjela je otići, ali su je oni zadržali, da nešto 
pojede. 

Stara je počela pripravljati sa puno više žur- 
be nego uveče. Izvukla je iz peći jedan lonac 
kiselog zelja s mesom i nagrabila joj obilati 
obrok. Međutim muž otvori jedna vratašca na 
podu, pod kojima je bila jedna posuda s pi- 
ćem, i natoči jednu veliku čašu. 

Ona se malo umirila tim lijepim postupkom, 
pa je iskreno odgovarala na njihova pitanja i 
ispričala im nešto iz svoje prošlosti. Oni su po- 
kazali, da ih to zanima, i time su htjeli da se 
opravdaju radi sinoćnjeg prestupka. Oni su je 
uvjeravali, da su htjeli doznati, ima li ona no- 
vaca zato, jer su krivo sumnjali, da je ona krad- 
ljivka.. Ali da se može uvjeriti po svojem novcu, 
da nisu imali namjere da sami budu kradljivci. 

Svatko ne može ići u kupalište, 

ali 

svatko može žrtvovati 100 — dinara (20—25 ve- 
likih boca) i mjesec dana piti, mjesto druge vode 
samo našu čuvenu 

RADENSKU 

onu sa crvenim srcima! 


N U SIBIRIJU 

PREVELA ZLATA L. PERINIĆ (Nastavak) 

Paraskeva se oprostila s njima ne znajući ni 
sama, da li treba da im zahvali. Ona je htjela 
da se što prije udalji od njihova kuće. 

Kada se za^ nekoliko vrsta udaljila od sela, bila 
je znatiželjna na svoj novac. 

Čitalac će biti iznenađen, kao što je i ona 
sama bila, kad je našla mjesto 80 kopjejki 120. 
Starci su joj dodali 40. 

Paraskeva je vrlo rado pričala o ovoj zgodi, 
kao o očiglednom dokazu zaštite Božje, koji je 
najednom umekšao srca onih nepoštenih ljudi. 

Poslije nekog vremena došla je u drugu opa- 
snost, koja ju je vrlo uplašila . . . Jednog je 
dana imala da prođe veliki put, te je pošla rano, 
u dva sata ujutro od kuće, u kojoj je noćila. 

Kad je izlazila iz sela, napadne je jedna gru- 
pa pasa, koja ju je opkolila. Ona je počela tr- 
čati i branila se svojim štapom, a to je njih još 
više tjeralo u bijes. 

Jedan ju je od njih uhvatio za suknju i raz- 
derao ju. Ona se sruši na zemlju i preporuči se 
Bogu. Osjetila je čak sa užasom, da ju jedan 
njuši po vratu svojom hladnom njuškom. 

»Mislila sam, da će me onaj,« govorila je, 
»koji me je spasio od bure i od kradljivaca, 
spasiti i sada iz ove opasnosti.« 

Psi joj nisu učinili nikakvo zlo, a jedan se- 
ljak, koji je onuda prolazio, rastjerao ih je . . . 

Došla je zima . . . Paraskeva se morala zadr- 
žati osam dana u jednom selu radi snijega, koji 
je toliko napadao, da su putevi postali nepro- 
hodni. Kada su bili malo ugaženi od saonica, od- 
lučila je da nastavi put. Ali seljaci, kod kojih je 
bila na stanu, uvjeravali su je, da je to vrlo 
opasno. 

Putovanje je u ovakovim prilikama nemoguće 
i za najsnažnije ljude, koji bi sigurno zalutali 
u ovim ledenim pustarama, kad vjetar nanosi 
snijeg i zatrpa puteve. 

Na njenu sreću dođe u selo jedna karavana 
saonica, koja je nosila hranu za božićne pra- 
znike u Jekaterinenburg. 

Vozari su joj dali mjesto na jednim saoni- 
cama. No uza svu brigu, koju su ti čestiti ljudi 
imali za nju, njezino odijelo nije bilo za zimu, 
te joj nije bilo moguće podnijeti studen, premda 
su je bili zamotali u pokrivače, kojima pokrivaju 
robu. 

Djevojka je četvrtog dana postala tako slaba, 
da kada se karavana zaustavila, ona nije imala 
snage da siđe iz saonica. Bila se ukočila. 

Prenijeli su je u krčmu, koja je po prilici 
trideset vrsta udaljena od svakoga naselja. Tu 
se nalazila i stanica za poštanske konje. 

Seljaci su opazili, da joj se jedna strana lica 
smrznula te je počeše trljati snijegom i iskazi- 
vati joj svaku pažnju. No odrešito su odbili, da 
je dalje povedu, te su je uvjeravali, da bi si- 

gurno propala, kad bi bez bunde putovala po 
ovakvoj studeni, koja bi mogla još i pogoršati. 

Djevojka počne gorko plakati, jer je predvi- 
đala, da više ne će naći takvu povoljnu priliku 
i tako dobre ljude, koji bi je poveli. S druge 
strane gospodar one krčme nije bio ni najmanje 
raspoložen da je primi te je na svaki način htio 
da ona pođe s onima, koji su je i doveli. 

U toj nezgodi osjeti, kako mora napustiti 
nadu, da će otići do Jekatarinenburga bez opa- 
snosti. Spusti se u jedan ugao sobe, a teška bol 
joj pritisne dušu. 

Takav njezin položaj dirnuo je njezine vođe 
te se odlučili, da joj kupe jednu ovčju bundu, 
koja stoji samo pet rubalja; ali na nesreću nisu 
je imali gdje kupiti. Nitko od stanovnika nije 
htio da žrtvuje svoju, jer je bilo teško nabaviti. 

Seljaci su jednoj djevojci iz krčme ponudili 
sedam rubalja, ali ona nije ni za te novce htjela 
da im dade svoju bundu. 

U toj nezgodi najedamput jedan od najmla- 
đih voda predloži poseban prijedlog, koji je 
Paraskevi omogućio da produlji put. 

»Mi ćemo joj,« reče on, »redom pozajmiti 
naše bunde — ili još bolje: ona neka uzme moju, 
a mi ćemo se na svakoj vrsti mijenjati.« 

Svi su pristali na taj prijedlog i odmah izra- 
čunali udaljenost i koliko će puta morati da 
mijenjaju bunde. Ruski seljaci hoće da znadu 
svoj račun i teško se puštaju prevariti. 

Paraskevu su namjestili na jedne saonice i sa- 
svim su je dobro ovili u bundu. Onaj mladi čo- 
vjek, koji joj je ustupio svoju bundu, pokrije 
se pokrivačem, kojim se ona dotle služila, za- 
počne iz svega glasa pjevati — i karavana kre- 
ne. Promjenu bunde obavljali su točno iza svake 
vrste i karavana prispije vrlo brzo i sretno u 
Jekatarinenburg. 

Za vrijeme čitavog putovanja -Paraskeva se 
neprestano molila Bogu, da sačuva zdravlje nje- 
zinih vođa, da se ne bi razbolili radi njihova do- 
brog postupka. 

Kad su došli u Jekatarinenburg, Paraskeva je 
odsjela u istoj krčmi, u kojoj su odsjeli i njezini 
vođe. Kad je gazdarica doznala od vođa dio 
nezgoda mlade djevojke i kad je razumjela pre- 
ma njihovu opisu, da je bez novaca, počne joj 
nabrajati osobe iz mjesta, koje važe kao naj- 
plemenitije. Ujedno joj je savjetovala, neka se 
obrati na njih, da dobije njihovu zaštitu i po- 
trebitu pomoć za dugi put, koji još ima da pre- 
vali . . . Ona je između ostalih pohvalila i neku 
gospođu Milin, koja je vrlo susretljiva, koja 
čini mnoga dobra siromasima i čija je dobrota 
poznata u cijelom gradu. 



Ljudi iz krčme potvrdili su istinitost te pohvale. 

Iako Paraskeva nije razumjela gazdaričinu 
namjeru, ipak je bila prisiljena da traži drugo 
utočište. Krčma je bila ono, što Rusi zovu »kuća 
za odmor«. Takva se kuća obično sastoji od 
prostrane šupe za konje, koja ima samo pokri- 
ven krov. A u njezinom uglu nalazi se jedno 
toplo mjesto, koje zauzima četvrtinu šupe. 
Putnici se poredaju kako mogu u tom jedinom 
odjeljenju. Tu im daske služe za postelju; a 
oni koji nemaju mjesta, penju se na peć. 

Sutradan Paraskeva izađe dosta rano s na- 
kanom, da pođe do gospođe Milin. Ali po svom 
običaju pođe najprije u crkvu, u kojoj je našla 
na okupu toliko svijeta, koliko ona dotada nikad 
nije vidjela. 

Bila je nedjelja. 

Ubrzo je bila zapažena. Koliko zbog svojih 
usrdnih molitava, toliko zbog svoje torbe i odi- 
jela, koje je nosila, a koje ju je odavalo kao 
stranu osobu. 

Na izlasku iz crkve neka ju gospođa upita, tko 
je i odakle je. Paraskeva joj s nekoliko riječi 
odgovori te se spremala, da pođe dalje napo- 
menuvši usput, kako želi da potraži gostoprim- 
stvo kod gospođe Milin, o čijoj dobroti i čo- 
vjekoljubivosti govori čitav svijet. 

I baš je govorila s gospođom Milin, koja je 
tako čula pohvalu o sebi na način, koji se nije 
nikako mogao označiti kao laskanje. — Ta do- 
bra gospođa, prije nego što se Paraskevi pred- 
stavila, htjela je da se na čas zabavi njezinom 
zabunom. 

»Ta gospođa Milin,« reče joj, »koju su vam 
toliko hvalili, nije baš tako darežljiva, kako to 
vi mislite. Ako mi hoćete vjerovati te poći sa 
mnom, ja ću vam naći bolje utočište.« 

Paraskeva prema svemu onome, što je čula 
u krčmi o gospođi Milni, nije se složila sa mi- 
šljenjem svoje nove poznanice. Pošla je s njom, 
a nije ni odbila ni prihvatila njezin prijedlog. 

»Uostalom,« reče joj gospođa Milin, videći 
da Paraskeva usporuje svoje korake, »ako vi 
baš hoćete da pođete do te gospođe, njezina je 
kuća nekoliko koraka odavle. Pođimo k njoj, 
pa ćete vidjeti, kako ćete tamo biti primljeni. 
Obećajte mi, da ćete poći sa mnom, ako vas 
tamo ne zadrže. 

Paraskeva ništa ne odgovori, nego uđe u kuću 
i obrati se posluzi gospođe Milin pitajući, da li 
je njihova gazdarica kod kuće. Djevojke, za- 
čuđene tim pitanjem, koje je napravljeno u pri- 
sutnosti same njihove gazdarice, nisu ništa od- 
govorile. 

»Mogu li vidjeti gospođu Milin?« ponovi Pa- 
raskeva. 

»Pa evo je,« reče jedna djevojka. 

Paraskeva se okrene i opazi gospođu Milin 
sa raširenim rukama. 

(Nastavit će se.) 

Slika lijevo : 

Za naše najmlađe 


Čarobno vjenčanje 

(Nastavak) 


Ali to očajno stanje na sreću nije dugo 
potrajalo. Ta bio je mlad, pun žara. Njegova 
odvažna narav ga podiže, on otvori oči i sada 
mnogo mirnije nego prije, ispita okolnosti, u 
kojima se nalazio. To je i trebalo. 

Bila je to skoro posve prazna sobica sa zido- 
vima od velikog uglatoga kamenja. Takav izgled 
tamnice odmah je nesretniku pokazao svu težinu 
udesa. Po svodu su praminjali oblačići paučine, 
koja se vukla i po uglovima prostorije. Po zido- 
vima su stajali zajedljivi natpisi, urezani u ka- 
men iglom, te je i time vještica svoje junake 
plašila. Cijeli se namještaj sastojao iz drvene 
klupe, krčaga vode i kreveta iz tvrdih dasaka, 
na kojem je mladić bio izvaljen. Bila su tu samo 
jedna vrata, s gvozdenim rešetkama, strašna iz- 
gleda. Teško da bi se koji luđak našao, koji 
bi ih kušao srušiti. Iznutra se nije vidjela klju- 
čanica. Mora da je bila izvana. Utamničenik je 
čuo pred vratima spor i pravilan hod stražara. 

Okrenuvši se na drugu stranu Kraljević ugle- 
da prozor: bio je četverouglat, vrlo širok, s ja- 
kim rešetkama. Približi klupu zidu i pope se na 
prozor. 

Baci pogled na kraj. Bila je to pusta ravan, 
zasađena' tek gdjegdje suhim brestovima. Vrlo 
daleko vidjelo se drveće u šumi. Ni pjev ptica 
nije se čuo. Vladala je bespomoćna tišina. 

Sobica nije bila previsoko. Možda u prvom 
katu. Ali koja korist od toga? Svejedno kao da 
se nalazila na vrhu tornja. 

Kraljević sjedne tužno na svoj krevet i za- 
dube se opet u turobne misli. 

Najednom bljesne mu u pamet misao o ča- 
robnoj travi Dragore. Kako da na to nije prije 
mislio? Potraži kesicu, gdje je bio skrio ama- 
net. Ali ta je bila iščezla, a s njom i njegov 
mač. 

Sjeti se, da je u njoj bilo i nešto hrane za 
put. Zadnji put je jeo prošlog dana u podne. 
Glad se počeo veoma javljati. Ali što će mu 
glad? Pa da i pogine od iznemoglosti u toj so- 
bici, bilo mu je svejedno od onog časa. kad je 
izgubio nadu, da će zadobiti svoju zaručnicu. 
Ah, da mu je umrijeti gledajući obožavano lice 
one, koja nikad ne će njemu pripadati! 

Izvadi iz svojih njedara sliku Kraljevne. Ali 
u taj čas pane na tle stvar, na koju je bio po- 
sve zaboravio: Pođe k prozoru, da ga bolje 
pogleda. 

U taj čas začuje korake na hodniku. Hod se 
približavao vratima. Jedva dospije sakriti sliku 
i pero. Začu klopot brave. Vrata se naglo otvo- 
riše. Jedna željezna ruka uhvati njegovu te je 
bio prisiljen da sjedne opet na krevet. 

»Čekajte, čekajte, gospodičiću,« reče neki 
promukao i grub glas, »zar niste zadovoljni s 


našom gostoljubivosti? Sanjate li valjda o ne- 
kom novom društvu? Ova krletka vam se čini 
nedostojna vas, lijepa ptičice?« 

Kraljević ne odgovorivši ništa pogleda prije- 
zirno govornika. Iako bez oružja, bio bi najra- 
dije navalio na tog oružanog bezobraznika, pro- 
sta i živinskog izgleda. Ali iza toga bilo je još 
i drugih, žestokih i grubih. Nosili su koplja i 
duge mačeve. Morao je čekati bolju priliku. 

Vještica Karonja dobro je predvidjela bila 
prvu želju svog zatočenika za slobodom i dvo- 
rac je u unutrašnjosti i izvana bio pomnjivo ču- 
van. Možda će straže kroz neko vrijeme popu- 
stiti, ili će Kraljević kojega stražara prevariti. 

Tamničar je izgledao prost i glup Videći, 
da je utamničenik miran, da sjedi mirno na 
rubu kreveta, izađe začas van, ali vrlo oprezno 
držeći pritom vrata jednom rukom. Pokaže se 
opet i stavi na tle nešto proste hrane. Bit će to 
ista hrana, koju su primali ostali vojnici, a za 
našega Kraljevića nisu priređivali ništa posebno. 

(Nastavit će se ) 

ŠTO Z A KT I M -A. ŽENE 




Zdravlje 

Koliko vremena treba za probavu 
pojedinih jela? Mlijeko i rižu pro- 
bavlja želudac za manje od jednog 
sata. Meka jaja i neke ribe za po- 
drug sata; grašak i špinat za dva 
sata; zob, sirova jaja i kelj za 2 sata; 
grah i krumpir za dva i po sata; kruh, 
šunku, piletinu, teletinu za 3 sata; 
crni kruh, jarčevinu, svinjetinu i go- 
vedinu za 4 sata; suho meso i tvrda 
jaja za 5 sati. Po tom se vidi, koja 
jela mladu želucu najbolje prijaju. Š. 

Životinjski otrovi. Neke životinje 
proizvode otrov, koji je pogibeljan 
ljudima, životinjama ili bilju. Ako taj 
otrov uđe u mreže ili životinjsko ti- 
jelo, onda može prouzročiti bolest, 
dapače i smrt. Te otrovne životinje 
jesu: pauci, čele, ose, stršeni i zmije. 
Te životinje ispuštaju otrov iz sebe 
ili radi svoje obrane, ili radi hvata- 
nja plijena. Ima i otrovnih riba, ali 
te se ne rabe za jelo. Svi ljudi nisu 
jednako osjetljivi na otrov. Isto i 
životinje. Naše se tijelo može i pri- 
učiti na otrov, pa onda nije tako 
osjetljivo n. pr. pčelar na pčelinji 
otrov. Ježu ne škodi otrov. Ptica- 
ma, lisicama i mačkama ne škodi 
zmijin otrov. Osobito je pogibeljan 
i opasan otrov zmije otrovnice onda, 
kad ujede čovjeka u glavu. 


Tjedni kalendar dobre domaćice 

Rimokat. 

kalendar 

Studeni — Novembar 

Nedjelja 

Objed: Juha od mozga. Pečeni 

14 

puran s kestenovima i salatom od ci- 
kle. Listići, Jabuke. 

^Jozafat b. 

Večera: Maka roni sa šunkom. 

Ponedjeljak 


15 

Objed: Juha od rajčice. Jastu- 
čići prženi u masti. 

Večer a: Kobasice s hrenom. 

Leopold 


Utorak 


16 

Obje đ: Juha od celera. Riža s 
mesom. 

Večera: Žganci od krumpira. 

Ivan Trog. 


Srijeda 

17 


Objed: Juha od kupusa. Savijača 
od bundeva. 

Večera: Plućica. 

[Grgur čudot. 


1 Četvrtak 

Objed: Juha od mrkve. Odresci 

18 

od telećih jetara s makaronima. Voć- 
na salata. 

Odon pr. 

Večer a: Krumpir sa sirom. 

Petak 

Objed: Juha od vrhnja. Riba ku- 

19 

hana u octu s krumpirima. Pita od 
kestenja. 

Elizabeta ud. 

Večer a: Žganci s mlijekom. 

Subota 

20 

Obje d: Juha od telećih kosti. Pe- 
čena ćufteta (Ceyner-Andrić »Doma- 

ćica u kuhinji« str. 37.) Okrugljice 
od jabuka. 

Feliks 

Večera: Zečji paprikaš. 


Mačke i otrovni plinovi. One su 

slabo osjetljive proti otrovnim pli- 
nova. Dokazano je pokusima u Va- 
šingtonu, da njima ne škode puno, 
ma da su one inače dosta nježne, ali 
su i žilave životinje. Naprotiv psi, 
ovce i goveda lako padaju žrtvom ta- 
kvih plinova. Dakle u budućem će 
ratu jedino biti mačke one životinje, 
kojima ne će trebati maske protiv 
otrovnih plinova. I. S. 

Dobar tek 

Riža s mesom. Pirjaj rižu na masti. 
Namasti šerpu i uspi u nju do polo- 
vice riže, pa pospi nasjeckanim suše- 
nim mesom i prženom slaninom. Na 
to naspi ostatak riže, pokapaj odoz- 
go mašću i prepeći u pečenjari. 

Odresci od telećih jetara. Na reži 
jetra na odreske, pa ih pobiberi, umo- 
či u brašno i brzo na nagloj va-tri 
ispeci. Treba paziti, da se ne pirjaju, 
to ne smije biti. Sole se, prije nego 
što se nose na stol. 

Riba kuhana u octu. Namazi dno 
posude maslacem, stavi u nju očiš- 
ćenu i posoljenu cijelu ribu. Dodaj 
luka, limunove kore, nekoliko zrna 
bibera, malo maslaca i čašicu octa. 
Prilij vode, da pokrije ribu. pa po- 
klopi i polako kuhaj. Za nekoliko će 
već minuta riba postati mekana. Iz- 
vadi se na toplu zdjelu, polij rasto- 
pljenim maslacem i obloži krumpi- 
rima. 

Krumpir sa sirom. Manje, po pri- 
lici jednako velike krumpire oguli 
i oprane posuši u krpi. U šerpi ugrij 
masti, pa kad je vrela, metni u nju 
posoljene krumpire. Često protresi, 
da se ne pripale i da bi se dobro sa 
sviju strana pirjali. Kad su gotovi, 
istresi ih na zdjelu i pospi naribanim 
sirom. S. A. 


Dječja kolica 

dječji kreveti i sve ostalo 
željezno i mjedeno pokućtvo 
najjeftinije kod 

FILIPA BAUMA 

DEŽMANO VA 2 — PROLAZ TUŠKANAC 


DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. PAS AR IO 
Ilica 5 ZAGREB Ilica 5 

Najveća 
katoli- 
čka 
tvrtka 
glazbala 
u državi 


POKUĆSTVO 

S. D. OPAČIĆ i sinovi 
ZAGREB, ILICA 128 


Događaj I 

29. listopada: Mussolini na pro- 
slavi 15- godišnjice »pohoda na 
Rim« zalaže se za to, da se Nje- 
mačkoj vrate kolonije. — Sv. Sto- 
lica dala opću dozvolu za podi- 
zanje oltara BI. Nikoli Taveliću. 
— Nobelovu nagradu za medi- 
cinu dobio profesor na sveučili- 
štu u Segeđinu dr Albe-rt Szent- 
Gyorgyi. 

30. Nacionalistički nemiri u francu- 
skom Maroku. U Malinu (Mo- 
skovska oblast) osuđeno 10 ljudi 
na smrt, a u Zelini 6 radi to- 
božnje trockističke propagande. 

31. Svečani završetak Hrvatskog so- 
cijalnog tjedna s vanredno uspje- 
lom akademijom Katoličke Ak- 
cije u Zagrebačkom Zboru. 

1. Studenoga: 'U sukobu sa žan- 
darmerijom u Novom Gradcu kod 
Virovitice poginulai 4 seljaka i 8 
ranjenoj 

2. »Echo de Pariš« javlja, da će 
kancelar Hitler naskoro izjaviti, 
da više ne priznaje pravnu važ- 
nost mandata nad bivšim njema- 
čkim koloni jama*. Na općinskim iz- 
borima u Engleskoj ojačali kon- 
zervativci na račun radničkih 
glasova. 

3. General Franco izjavio španjol- 
skoj štampi, da je rat dobijen. — 
U Paragvaju vlada spriječila po- 
bunu vojske. .Ratno stanje. — 
Otvorena konferencija devet sila 
u Bruxellesu, da raspravlja o ki- 
nesko- japanskom ratu. 

4. iPregovori između Engleske i na- 
cionalističke Španjolske. To je 
prvi korak za priznanje gene- 
rala Franca. — Protuengleski po- 
kret u Arabiji. Državni poglavar 
Hedžasa Ibn Saud namjerava za 
sebe tražiti naslov »Kralja svih 
Arapa« t. j. za suvereno pravo od 
Bagdada do Maroka. 

5. Francuska i Engleska nastupom 
na sastanku u Bruxellesu sve se 
više približuju nacionalističkoj 
Španjolskoj. — Po naređenju 
predsjednika Negrina uhapšen je 
u Valenciji Largo Caballero. U 
Madridu došlo do pobune. 


[po treći put izašla najraširenija 
{ hrvatska Kuharica 

DOMAĆICA V KUHINJI 

od Marije Cezner i Stanke Andrić 

Već dva izdanja posve raspro - 
dana t Treće ixdanfe popunjeno 
novim receptima I 
Clfena IO Din 

JEROUIMSKO KUJ. DRUŠTVO, ZAGREB 

ŠTO SE DO 


KONFERENCIJA i ZA NEUPLI- 
TANJE U LONDONU 

U Londonu su se početkom 
pretprošlog tjedna sastali člano- 
vi pododbora za neuplitanje u 
španjolski građanski rat i raspra- 
vljali o engleskom nacrtu od 14. 
srpnja, koji se sastoji od devet 
točaka, a sadrži uglavnom pri- 
jedloge o priznanju prava za- 
raćene stranke objema strana- 
ma u Španjolskoj, o povlače- 
nju dobrovoljaca iz Španjolske 
i o izvedbi uspješnije kontrole, 
nego što je bila dosadašnja. Svi 
članovi pododbora izjavili su se, 
na prijedlog talijanskog posla- 
nika Grandija, spremnima, da 
prihvate taj engleski prijedlog, 
osim sovjetskog zastupnika Maj- 
skoga, koji je izjavio, da će Ru- 
sija priznati generalu Franku 
pravo zaraćene stranke tek on- 
da, kad dosadašnji dobrovoljci 
budu barem djelomično napu- 
stili Španjolsku, a novi ne budu 
više pridolazili i kad se nijedna 
strana država ne bude više mi- 
ješala u španjolsku stvar. Por- 
tugalski zastupnik je ujedno 
izjavio, da sve točke tog nacrta 
— to jest priznanje prava ratu- 
juće stranke, povlačenje dobro- 
voljaca i pitanje kontrole — či- 
ne cjelinu i mogu se sve zajedno 
ili odbiti ili primiti, 
i Budući da je sovjetska Rusija 
preko svog zastupnika Majsko- 
ga odbila, da glasa za engleski 
nacrt, konferencija bi svršila bez 
uspjeha, što nije bilo u interesu 
ni Engleskoj ni Francuskoj i one 
su našle načina, kako da pri- 
sile Rusiju, da nađe neki izlaz. 
Konačno je Rusija odgovorila, da 
ne će istupiti iz neutralitetnog 
odbora, niti će snositi kakvu od- 
govornost za rad tog odbora, 
nego će se sustegnuti od glaso- 
vanja i omogućiti prihvat rezo- 
lucije. 

Međutim tim držanjem ni jesu 
zadovoljni ni Gr and i, ni njema- 
čki izaslanik von Ribbentrop, te 
su izjavili , da držanje sovjetske 
Rusije dovodi u pitanje sudbinu 
neutralitetnog odbora i da nije 

Slika desno: 

GLASOVITA KATEDRALA U REIMSU, 
KOJA JE ZA VRIJEME RATA BILA 
STRADALA OD BOMBARDIRANJA, SADA 
SE PONOVNO OBNAVLJA 


XJ SVIJETU? 


važno, da li će Rusija glasovati 
ili ne, nego hoće li primijeniti 
ono, što će u rezoluciji biti sa- 
držano. Grandi je ujedno izja- 
vio, da će Italija povući dobro- 
voljce tek, kad bude Franku 
priznato pravo zaraćene stran- 
ke. Von Ribbentrop nije pristao 
na nikakvu akciju, dok zaključ- 
ci ne budu iznešeni jednoglasno, 
to jest uz učešće Rusije. Tako su 
sovjeti zakočili izvedbu jednog 
nacrta za osiguranje evropskog 
mira. 

ZAŠTO JE VAN ZEELAND DAO 

OSTAVKU? 

Dosadašnji predsjednik belgij- 
ske vlade Van Zeeland, poznati 
katolički političar, dao je ostav- 
ku. Njegovo povlačenje iz po- 
litičkog života u vezi je s afe- 
rom Narodne Banke, ko jo j je on 
bio na čelu. Radi se o jedno j pre- 
vari dvojice Židova, braće Ju- 
li ja i Henrika Bar mat, i radi toga 
je Van Zeeland dao ostavku sa 
čitavim kabinetom, da omogući 
sudskim vlastima nesmetani rad 
i da slobodan bez ikakvih obzi- 
ra uzmogne braniti svoje pošte- 
no ime. Inače on nema s aferom 
nikakve veze i zbog toga sva 
Belgija žali, što se on morao 
povući. Činilo se, da će poslije 
njegove ostavke doći u premoć 
socijalisti, ali je njihov ministar 
V andervelde odbio mandat Kra- 
lja Leopolda III., da sastavi vla- 
mu. Novu vladu sastavit će bivši 
ministar financija De Man, a po- 
magat će je katolici i socijalisti, 
kao što su pomagali i vladu Van 
Zeelanda. 


NEMIRI U PALESTINI 
Palestinski Arapi se bune, jer 
ne će, da se od najplodnijeg di- 
jela Palestine stvori Židovska dr- 
žava. Englezi su uveli vrlo stro- 
ge mjere protiv Arapa. Vođe 
arapske odveli su u zatočje na 
daleki neki otok. A glavni arap- 
ski vođa veliki muftija jerusa- 
lemski sakrio se u Omarovoj 
džamiji i ležao u njoj skoro 3 
mjeseca. Dakako da su se Arapi 
stali buniti. Najznačajniji doga- 
đaj u toku posljednjih nereda 
bez sumnje je bijeg velikog 
Muftije. Taj bijeg tumači se 
kojekako. Židovi misle, da su 
Englezi htjeli, da veliki Muftija 
napusti teritorij, da bi se pale- 
stinsko pitanje mirnije rješavalo, 
a drugi misle, da su Arapi pri- 
redili nerede, kako bi pažnju en- 
gleskih vlasti svrnuli od Oma- 
rove džamije, da veliki muftija 
može pobjeći. Bilo kako bilo, 
on je pobjegao preobučen preko 
sirske granice i sad je u rukama 
Francuza. Vlada međutim i da- 
lje primjenjuje protiv Arapa 
silu, šalje vojsku. Kad je u Lidi 
spaljen aerodrom, bili su gra- 
đani kažnjeni globom i ruše- 
njem kuća. 

NEMIRI <V MAROKU 
U francuskom dijelu Maroka 
sve se više širi pokret marokan- 
skih nacionalista pod vodstvom 
Hasana Ouzani. Osobito mnogo 
pristaša ima u gradovima, gdje 
su francuske vlasti postavile ja- 
ke vojničke straže, jer je u gra- 
dovima Casablanci i Fezu došlo 
do nereda. U posljednji čas 
francuske su vlasti otkrile urotu 
protiv sultana Sidi Mohameda i 







uapsile vođu pobune poznatog 
nacionalističkog borca MouIIay 
Allal El Fassi-a, ko ji je imao po- 
dići bunu u Maroku i ubiti sada- 
šnjeg sultana i preuzeti vlast. U 
Fezu je došlo do snažnih protu- 
francuskih demonstracija , tako 
da su vojnici morali uredovati i 
u džamijama , jer su džamije 
uglavnom sijela oslobodilačke 
propagande. Žandarmerija je 
uapsila nekoliko stotina osoba, 
među njima i spomenutog šefa 
nacionalista. 

NJEMAČKA TRAŽI KOLONIJE 

Versailleskim ugovorom odu- 
zeti su Njemačkoj kolonijalni 
posjedi i razdijeljeni među druge 
kolonijalne vlasti. U posljednje 
vrijeme , međutim, Njemačka sve 
više naglašava želju , da joj se 
vrate kolonije , jer da iza nje- 
zinog zahtjeva »stoji pravo i ži- 
votni zahtjev od 70 milijuna 
duša«. U velikom političkom svi- 
jetu jača sve više uvjerenje, da 
doista treba udovoljiti praved- 
nom njemačkom zahtjevu, samo 
se razilaze pod ko jom formulom 
i uz koje uvjete da se to ostvari. 
Tako bi na primjer Englezi za- 
sad pristali samo na jednu op- 
ćenitu raspravu o tom pitanju. 


Engleske se novine boje, da 
bi povratkom Tanganjike bri- 
tanska Kenija ostala izolirana 
i ukliještena između talijanske 
Abesinije i Somalije i njema- 
čke Tanganjike. Konačnu od- 
luku o vraćanju kolonije Njema- 
čkoj imale bi sa britanske stra- 
ne vlade dominiona, a u prvom 
redu vlada južnoafričkih domi- 
niona. 

U Francuskoj su isto tako 
uvjereni, da treba provesti re- 
viziju teritorijalnih klauzula ver- 
sailleskog ugovora i vratiti Nje- 
mačkoj kolonije, ali postoji bo- 
jazan, da bi se time pomoglo 
Nijemcima kod povećanja vojne 
snage, koja da je i onako upe- 
rena protiv Francuske i zato u 
francuskoj javnosti postoji uvje- 
renje, da bi prije toga trebalo 
osigurati: sporazum o podjeli 
sirovina, ograničenje naoruža- 
nja, sigurnost evropskih granica 
i suradnju Njemačke u Ligi Na- 
roda. Osim toga s jedne strane 
se upozorava, da bi trebao u- 
sli jediti i dalekosežni financijski 
sporazum, jer bi Njemačka tre- 
bala vratiti Vel. Britaniji i Fran- 
cuskoj uložene kapitale. 

Dosad se jedino Italija stavila 
otvoreno na stranu Njemačke 


Mussolinijevom izjavom od 28. 
listopada na petnaestgodišnjici 
»osvojen ja Rima«, »da se jednom 
velikom narodu, kao što je nje- 
mački, osigura mjesto koje mu 
pripada i koje je već imao na 
afričkom zemljištu!« 

ISKLJUČENJE BOLJŠEVIZMA 
IZ EVROPE 

Na proslavi 15. godišnjice 
»osvojen ja Rima « po fašistima 
izjavio je Mussolini, da Italija 
traži mir, a da taj mir ostane 
trajan i plodan, treba boljševi- 
zam istjerati iz Evrope. Već je 
talijanski poklisar na londonskoj 
konferenciji neutralitetnog od- 
bora osporio Sovjetima, da ima- 
ju isto pravo, kao i druge drža- 
ve Evrope, a sad je i Mussolini 
prvi put otvoreno izjavio: bolj- 
ševizam treba izgurati iz Evro- 
pe! To je jedna od glavnih to- 
čaka fašističkog programa rada 
za buduću godinu. S p. 


OTPREMNIČKU PODUZEĆE 

ELIAŠ I LAH (vi. Radej Ivan) 

ZAGREB 

Nikolićeva ulica 10 — Telef. 24-05 


Pustolovni roman u slikama 


ZLATNI OTOK 


29. NAPISAO R. L. STEVENSON — ILUSTRIRAO STJEPAN PETREŠEVIĆ 



Družina sjedne da ve- 
čera pečenog brava. Sil- 
ver je bio veoma brbljav, 
hvalio se, kako je mom- 
čad sretna, što imaju uza« 
se njega — »Pečeno 
odojče«. Reče, da će ići 
u potragu za blagom, a 
kad ga nađu, otići će da 
oslobode lađu, koja je 
bila u vlasti njihovih ne- 
prijatelja. Na nju će on- 
da prenijeti sve blago i 
dovesti u Englesku. 


Krenuše da traže bla- 
go. Silver je, s dvije 
puške o ramenu i »Ka- 
petanom Flintom«, koji je 
svašta brbljao, vodio Ji- 
ma -kao taoca na uzici. 
Ostali su nosili oružje te 
lopate i zalihu hrane. 
Trebalo je sada doznati, 
gdje se nalazi »Flintovo 
drvo« i »Veliko Jedro«. 
To je sve bilo zapisano 
u »Flintovo j karti« kao 
put k blagu. 


Najednom jedan gusar 
krikne. Doletješe ostali 
i opaziše kostur čovje- 
ka s rukama u jednom 
smjeru. Silver odgonetne, 
da njegove ruke označuju 
smjer, kuda treba ići za 
blagom. Zaključiše, da 
taj kostur pripada jed- 
nom od Flintovih mor- 
nara, koje je on sve ta- 
ko poubijao. Sjetivši se 
Flinta svi zadrhtaše od 
straha. 


Krenuše dalje. Iznena- 
da se ču gusarska pje- 
sma: »Petnaest ljudi u 
mrtvačkoj škrinji. — blju- 
ju, i flaša* ruma!« Sve 
prođe srh, a kad se još 
jednom začu: »Darby, do- 
nesi ruma . . .« {to su bile 
Flintove zadnje riječi), 
svi su bili uvjereni, da se 
javio duh Flinta i da ih 
prati. Stase kao skame- 
njeni. Silver ih nije mo- 
gao ohrabriti. 

IZ DJEČJIH USTA. Učitelj: 
Je li vam poznata historijska 
osoba Mječislav ili Meško? 

Đak: »Jest.« 

Profesor: »Odakle ga zna- 
te?« 

Đ a k:- »Iz Tajne Krvavoga 
Mosta.« 

Učitelj: »Ne boj se, dragi 
sinko! Govori lekciju lijepo i 
razgovijetno, kao da ju pripo- 
vijedaš prijatelju svome.« 

Učenik: »Eh, prijatelju! ja 
ti danas ne znam lekcije.« 

Došao konac školske godine, 
a mali Stjepan dobio odliku. 
Stoga mu otac dade novaca, da 
ide u kazalište, i to prvi put u 
životu. Došavši onamo uzme kar- 
tu i ne znajući, da ju treba pre- 
dati vrataru, prođe kraj njega 
unutra. Ovaj vikne Stjepanu: 

»Hej, mladi gospodine, vašu 
kartu! Koji imate red?« 

»Molim,« skoči mali Stjepan, 
vadeći svjedodžbu, »ja imam prvi 
red s odlikom!« 

KUPUS. Dva seoska šegrta, 
Pepi i Benko, vidješe vrt pun 
kupusa. 

»Oh, lijepog li zelja!« reče 
Pepi. 

»Ali, ni govora,« reče Ben- 
ko, »kad sam ja putovao po 
svijetu, vidio sam kupus velik 
kao župni dvor.« 

Pepi, koji je znao, da njegov 
prijatelj rado laže, odgovori: 
»A ja sam jednom učinio lonac 
velik kao ova crkva.« 

»Šta će ti toliki lonac?« 

»Da se iskuha tvoje zelje.« 



LIJEPE STVARI SU SKUPE! 
Neki arheolog pokazujući ruše- 
vine jednog starog dvorca ne- 
kom američkom miljarderu, tru- 
dio se da mu protumači tu lje- 
potu. Turista se oduševio i do- 
mala upita učenjaka: »Koliko 
bi novaca trebalo da se nešto 
slično podigne u Americi? 

»Ne znam,« odvrati arheolog. 

»Recite približnu svotu,« u- 
straje Amerikanac. 

»Kad baš želite, svotu od dvije 
hiljade godina,« odgovori arhe- 
olog smijući se. 

SELJAK I MORNAR Seljak 
sretne mornara na odlasku u In- 
diju i upita ga, gdje mu je umro 
otac. 

»Kod brodoloma,« odgovori 
pomorac. 

»A Vaš djed?« 

»Na moru. Jednog dana, kad 
je pecao ribu, digne se straho- 
vita oluja i prevrne mu barku.« 

»A Vaš pradjed?« 

»I on je izgubio život na 
moru.« 

Seljak začuđen prozbori: 

»E, dragi prijatelju, da sam 
ja s vama, ne bih išao na more!« 

Mornar ga na to upita, gdje 
je umro njegov otac. 

»U svom krevetu,« odgovori 
seljak. 

»A vaš djed?« 

»Moj djed, kao i svi moji, 
umro je u svom krevetu.« 

»Onda,« reče mu mornar, »da 
sam ja s vama, ne bih se usudio 
više ići u krevet.« 

AKROBACIJA. Franjo je za- 
duben u novine. Najednom upa- 


ne u sobu njegova supruga i 
poviče sva izvan sebe: 

»Franjo, hodi brzo u blago- 
vaonu! Tamo na stropu šeće 
se veliki pauk.« 

»Pa što je to!? Zgazi ga!« od- 
vrati Franjo. 

NESPORAZUMAK. »Kako da 
vas naslikam, milostiva gospo- 
đo? Da li u društvenoj toa- 
leti, ili u pelcu?« upita umjetnik 
Mazalić. 

»Ne pravite tolike kerefeke. 
Samo vi ostavite na sebi svoju 
pregaču,« odgovori gospođa. 

MEĐU POŠTENJACIMA. Raz- 
bojnik: »Pedeset dinara ili 
— život!« 

Napadnuti: »Na časnu 
riječ?« 

Razbojnik: »Časna riječ!« 

Napadnuti: »U redu . . . 
razmijenite mi, molim vas, sto- 
dinarku.« R-a 



DOBRIJANOVA ŽENIDBA 



Odlučio čika 
da se danas ženi, 
da si skrati dane 
u dugoj jeseni. 



Otišao na trg 
da cvijeće kupi, 
i zatim u misli 
zaspao na klupi. 



Lopov Dobrijanu 
cvijeće tad ukrade, 
i namjesto cvijeća 
metla sad ostade. 



S metlom tad u prosce 
ide sanen čika, 
ali ga ispraši 
udovica Nika! 









